[{"text_idx": "#000001", "text": "Asocio de junaj esperantistoj de Francio"}, {"text_idx": "#000002", "text": "Vi trovos c\u0302e tiu retpa\u0302go rapidan prezenton de c\u0302iu estrarano kaj postenantoj de la Administra Konsilo (kiam g\u0302i estos finita)."}, {"text_idx": "#000003", "text": "Kelkaj monatoj post malkovri Esperanton fine de 2019, mi faris Civitan Servon c\u0302e EKC (la Esperanto Kultur-Centro de Tuluzo) kun movig\u0302o de kelkaj monatoj en Pollando. Tiel komencig\u0302is mia engag\u0302ig\u0302o en la movado, antau\u0306 ol esti elektita Sekretario de JEFO en 2020 kaj poste Prezidanto en 2022."}, {"text_idx": "#000004", "text": "Mi ankau\u0306 estas Vic-prezidanto de TEJO (laTutmonda Esperanta Junularo Organizo) por la mandato 2021-2022. Mi aparte respondecas pri organizado de trejnadoj por niaj membroj, kaj kune kun aliaj estraranoj zorgas pri niaj volontuloj."}, {"text_idx": "#000005", "text": "Mi intencas alporti miajn spertojn en tiuj-c\u0302i kampoj al JEFO, komencante per organizado de TnT (Trejnu novajn Trejnistojn) en junio 2022, projekto financita de Konsilio de Eu\u0306ropo (KdE)!"}, {"text_idx": "#000006", "text": "Sed ankau\u0306 iom pri mi ekster Esperantujo: mi studas sociologion de organizoj kaj publika agado, kaj mi baldau\u0306 pilgrimos por la dua fojo tra Hispanio al Sankta Jakobo de Compostela."}, {"text_idx": "#000007", "text": "Mi eklernis esperanton en 2014 kaj aktive uzas g\u0302in ekde 2020 kiam mi ekaktivis en TEJO. Tie mi unue pasigis jaron c\u0302e la Centra Oficejo en Nederlando, sekve de tio estis iel varbita por la estraro de la organizo. Kiel estrarano (mandado 2021-22) mi fakas pri eksteraj rilatoj kaj treame zorgas pri niaj volontuloj. Dum la sama periodo, mi ankau\u0306 estas volontulo c\u0302e Esperanto Kultur-Centro de Tuluzo (EKC), kiu por duonjaro en 2022 sendas min al Slovakio labori c\u0302e E@I (Edukado@Interreto)."}, {"text_idx": "#000008", "text": "Mi nun ekde sufic\u0302e longa tempo havas ambau\u0306 piedojn en Esperantujo. Esperanto ebligis al mi labori kaj log\u0302i en 3 landoj entute kaj vojag\u0302i plurfoje tra Eu\u0306ropo \u2013 kaj iom Azio \u2013 kaj tiel konatig\u0302i kun multaj karaj amikoj!"}, {"text_idx": "#000009", "text": "Mi eklernis Esperanton en 2019. En 2020 mi partoprenis en la reta Internacia Junulara Kongreso, kaj ekde tiam mi estas membro de JEFO kaj de TEJO. De 2020 g\u0302is 2022, mi organizis la grupon de TEJO pri adoleskuloj, ag\u0302kategorio kiu ne c\u0302iam trovas sian lokon en Esperanto-renkontig\u0302oj. Tiu laborgrupo povis organizi retajn renkontig\u0302ojn speciale por adoleskuloj, plividebligi adoleskulojn kaj fari tiel ke TEJO pli inkluziguu ilin en sia komunikado."}, {"text_idx": "#000010", "text": "Fervore esperantista ekde 2018, mi eklernis tiun lingvon memstare post hazarda malkovro interrete. Tial, mi atenteme sekvas retajn esperantistajn komunumojn g\u0302isnune. En 2020 mi decidis fari Civitan Servon en la Esperanto-Kultur-Centro de Tuluzo por pliprofundigi mian engag\u0302ig\u0302on kaj plifortigi miajn lingvokapablojn uzante tiun lingvon preskau\u0306 c\u0302iutage."}, {"text_idx": "#000011", "text": "Samtempe, mi estas TEJO-ano ekde 2021 kaj mi anig\u0302is al la Komisiono pri Eksteraj Rilatoj (KER). Mia unua faro estis la reprezentado de tiu organizo en la junulara forumo de EKOSOK de 2021. Mi farig\u0302is Komitatano de TEJO komence de 2022 por c\u0302eesti en la funkciado de la organizo. Mia plej granda ambicio estas la uzado de c\u0302ifromono ene de TEJO kaj Esperantujo g\u0302enerale, je la principoj de senlima kunlaboremo kaj ekonomia inkluzivig\u0302o."}, {"text_idx": "#000012", "text": "Post kelkaj semajnoj, mi decidis anig\u0302i al la komitato de JEFO, konvinkinta je la graveco de franc-germana kunlaborado sur neu\u0306tralaj fundamentoj, estante eu\u0306ropeman kaj franc-germanan civitanon mem. Mi opinias ke esperantistaj kaj eu\u0306ropuniaj kunlaboradoj estas tute kongruaj kaj estas gravaj aferoj por la politika suvereneco de nia kontinento."}, {"text_idx": "#000013", "text": "Mi nomig\u0302as Gabin FORCIER. Mi eklernis Esperanton en 2021 kaj poste kelkajn monatoj da lernado sole mi volis renkonti kelkajn esperantistojn ! Do, komence de 2022, mi decidis vojag\u0302i en Eu\u0306ropo por 6 monatoj por renkonti esperantistojn. Dum tiu vojag\u0302o, mi partoprenis en eventoj kaj inters\u0302ang\u0302is kun multaj homoj. Samtempe mi renkontis junajn esperantistojn kiu aktivas en pluraj asocioj, tiu aktiveco plac\u0302is al mi do, pro tio mi ankau\u0306 mi decidis aktivi en JEFO. Ankau\u0306 nova estraro estis elektita kaj mi volas partopreni en la vivo de nia asocio !"}, {"text_idx": "#000014", "text": "Espereble tiu jaro estos plena el projektoj !"}, {"text_idx": "#000017", "text": "Mi estas studento pri matematiko c\u0302e ENS. Mi kompreneble interesig\u0302as pri lingvoj, sed ankau\u0306 pri karateo kiun lernas ekde infanag\u0302o kaj goo, kiun mi pli serioze eklernis dum mi log\u0302is en Tokio. Mi unuafoje au\u0306dis pri esperanto dum mi estis liceano, sed eklernis nur kiam mi au\u0306dis duafoje pri g\u0302i, dum mi studis en Liono en \u201cpretigitaj klasoj\u201d, de Turiano, mia tiama samklasano. Mi ankau\u0306 tre felic\u0302as pri la literatura kurso kiun ni povas profiti c\u0302e ENS kaj esperas ke ni povos dau\u0306rigi g\u0302in longtempe. Nune mi aktivig\u0302as diversmaniere pri esperanto, c\u0302efe en Parizo, kaj g\u0302uas la bonan etoson kiun ni havas ekde pli ol unu jaro c\u0302i tie \ud83d\ude42"}, {"text_idx": "#000018", "text": "Mi estas programisto kaj mi estas 27 jara. Mi lernis Esperanton antau\u0306 2 jaroj. Mi sciig\u0302is la lingvo c\u0302ar mi estis scivolema. Mi decidis resti kaj fari iojn en la asocio."}]